ПРОТОКОЛ №31
ОТ ИЗВЪНРЕДНО ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 07.07.2017 г. 

ПРИСЪСТВАТ: Юлия Ковачева, Любка Богданова, Цветинка Пашкунова, Бонка Янкова, Александър Еленков, Деспина Георгиева, Ценка Георгиева, Виолета Главинова, Стела Дандарова, Камен Иванов, Бонка Дечева, Даниела Костова, Галя Георгиева, 

Отсъстват: Вероника Имова, Милка Итова, Весислава Иванова, Каролина Неделчева.

На заседанието присъстваха: 
Цветанка Тиганчева – началник-отдел „Конкурси на магистрати“, Николина Георгиева - началник-отдел „Атестиране и кариерно развитие на съдии“. 

Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

ВКЛЮЧВА следните допълнителни точки в дневния ред на Комисията по предложенията и атестирането, за разглеждане: Р-6 – Р-8, С-11

РАЗНИ

Р-1. ОТНОСНО: Обсъждане и анализиране на данните относно притежаваните от кандидатите за председател на Върховния административен съд професионални качества по реда на т. 7.2, раздел II, от Правилата за избор на председател на Върховния касационен съд, председател на Върховния административен съд и Главен прокурор. 

ПРЕДС. ЮЛИЯ КОВАЧЕВА: Уважаеми колеги, имаме необходимия кворум, предлагам да започваме. Приема се. 
Точка 1 от дневния ни ред, това е приемане на доклада на Комисията по атестиране и конкурси, която го изготвя по реда и на основание чл. 173, ал. 9 от ЗСВ по отношение на професионалните качества на кандидатите. Етичната комисия към Съдийската колегия вече прие своя доклад, той беше връчен на колегите Георги Чолаков и Соня Янкулова. Сега ние трябва да приемем доклада на Комисията по атестирането и конкурсите. Докладите са изпратени на колегите, те са запознали с тях. Аз няма да ги чета изцяло, защото те са предоставени също и на вашето внимание. Ще кажа само следните няколко неща. 
Докладите съдържат автобиографични данни и данни от кадровото досие съответно на съдия Чолаков и на съдия Янкулова, данни, които се съдържат в предложението по чл. 173, ал. 2, предложение 1 от ЗСВ, статистически данни от годишните доклади на Върховния административен съд за 2014 г., 2015 г., 2016 г. относно работата на съдия Чолаков и на съдия Янкулова. 

Колегата Георги Чолаков притежава необходимия юридически стаж, необходимия професионален опит, отговаря и на специфичните изисквания, които са разписани в ЗСВ за кандидатите за председатели на върховните съдилища и главния прокурор. Притежава необходимия управленски опит, той и към настоящия момент е председател на Второ отделение на Върховния административен съд. Статистическите данни от годишните доклади показват, че всеки в този съд работи сериозно, независимо дали е на административна длъжност или е редови съдия в този съд. 
В статистическите данни са посочени образуваните дела за 2014 г. и свършените съответно, образуваните за 2015 г. и свършени, образуваните за 2016 г. и свършени дела. Въз основа на цялата тази информация, която е събрана от източниците, посочени в ЗСВ, изводът на Комисията по атестирането и конкурсите е, че съдия Чолаков отговаря на законовите изисквания за заемане на длъжността „председател на Върховния административен съд“, че не са налице данни, които поставят под съмнение квалификацията, опита и професионалните му качества, както и че кандидатът притежава специфичната подготовка, качества и мотивация за заемане длъжността „председател на Върховния административен съд“. 
Това е съвсем накратко, в резюме, съдържанието на доклада. Ако вие имате някакви въпроси към колегата Чолаков във връзка с данните в доклада, можете да ги зададете. 
Ако няма, да приемем доклада за съдия Чолаков и накратко ще ви запозная с доклада за съдия Соня Янкулова. 
Няма въпроси към кандидата. Преминава се към доклада за Соня Янкулова. 
В доклада за съдия Янкулова също са отразени нейните биографични и професионални данни, свързани с кариерата й в органите на съдебната власт. Отразени са данните, които се съдържат в предложението, с което е номинирана за кандидат за председател на Върховния административен съд и съответно статистическите данни от годишните доклади на Върховния административен съд за 2014 г., 2015 г. и 2016 г. Виждате броя на образуваните и на свършените дела за съответните 3 години, те показват една сериозна натовареност, сериозна работа, както казах и за съдия Чолаков, ноторно е, че Върховният административен съд е натоварен. Крайното заключение на комисията въз основа на публично известните данни е, че съдия Янкулова отговаря на законовите изисквания за заемане на длъжността „председател на Върховния административен съд“, не са налице данни, които да поставят под съмнение нейната квалификация, опит и професионални качества. Изводът е също, че кандидатът притежава специфичната подготовка, качества и мотивация за заемане на длъжността. 
Докладът е на вашето внимание, ако имате някакви въпроси във връзка с данните за съдия Янкулова или ако тя иска нещо да допълни. Ако нямате, да приемем докладите. 
Съгласно хронограмата, докладът на Етичната комисия и докладът на Комисията по атестирането и конкурсите се изпращат на Съдийската колегия, съгласно изискванията на ЗСВ. 
Предлагам да приемем докладите съгласно нашите правила и закона, подписани са от колегите, пожелаваме им успех в процедурата. 
 
КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

1.1. Приема докладите за притежаваните професионални качества на кандидатите за председател на Върховния административен съд Георги Златев Чолаков – съдия във Върховния административен съд и Соня Атанасова Янкулова – съдия във Върховния административен съд, изготвени по реда и на основание чл. 173, ал. 9 от ЗСВ. 

1.2. Докладите за притежаваните професионални качества да се публикуват на интернет – страницата на ВСС. 

1.3. Внася докладите и предлага кандидатурите на Георги Златев Чолаков - съдия във Върховния административен съд и Соня Атанасова Янкулова - съдия във Върховния административен съд в заседанието на Съдийската колегия, насрочено на 25.07.2017 г., за обсъждане и гласуване. 
Р-2. ОТНОСНО: Проект на становище на КАК-СК, по чл. 169, ал. 1 от ЗСВ, във връзка с чл. 55, ал. 1 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на Васил Петров Ганов - и.ф. административен ръководител - председател на Районен съд - Враца, във връзка с открита процедура за избор на административен ръководител - председател на Районен съд - Враца, който ще се проведе на 25.07.2017 г. 
КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

2.1. ПРИЕМА становището за притежаваните професионални качества на Васил Петров Ганов - и.ф. административен ръководител - председател на Районен съд - Враца.  

2.2. ИЗПРАЩА, на основание чл. 12, ал. 2 от Правилата за избор на административни ръководители в органите на съдебната власт, становището по т. 2.1. на Васил Петров Ганов - и.ф. административен ръководител - председател на Районен съд - Враца, за запознаване. 

2.3. ПРЕДОСТАВЯ становището по т. 2.1. на Съдийската колегия на Висшия съдебен съвет на основание чл. 12, ал. 1 от Правилата за избор на административни ръководители в органите на съдебната власт, ведно с цялата документация във връзка с избора на административен ръководител – председател на Районен съд – Враца. 

2.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 25.07.2017 г. 

Р-3. ОТНОСНО: Писмо от директора на НИП относно оценяване на работата на постоянните преподаватели на кандидатите за младши съдии - випуск 2016 – 2017 г. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

3.1. Приема за сведение писмото от директора на НИП относно оценяване на работата на постоянните преподаватели на кандидатите за младши съдии - випуск 2016 – 2017 г. 
3.2. Информацията, изпратена от директора на НИП, да се приложи към кадровите досиета на магистратите. 

Р-4. ОТНОСНО: Доклад от административния ръководител – председател на Административен съд – Хасково, за необходимостта от предприемане на спешни мерки по запълване на съществуваща незаета щатна длъжност за съдия. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

4.1. Да се отговори на административния ръководител – председател на Административен съд – Хасково, че запълването на съществуващата незаета щатна бройка за съдия следва да се извърши чрез обявяването й на конкурс. 

4.2. Изпраща искането на административния ръководител – председател на Административен съд – Хасково за увеличаване на щатната численост на съда с 1 (една ) щатна длъжност съдия на Комисия „Бюджет и финанси“ и на Комисия „Съдебна карта, натовареност и съдебна статистика“, за становище и по компетентност. 

4.3. Предлага на Съдийската колегия на ВСС, да остави без уважение искането на Пенка Колева Костова – съдия Административен съд – Кърджали, за преназначаване по реда на чл. 194 от ЗСВ в Административен съд – Хасково. 

Мотиви: Повдигнатият от магистрата със заявлението за преназначаване въпрос е обсъден от Съдийската колегия, която по протокол №29/20.12.2016 г., т. 41, прие принципно решение процедурите по реда на чл. 194, ал. 1 от ЗСВ да се провеждат еднократно за текущата година след приемане на годишния Анализ за натовареността на съдилищата и прецизиране на възможностите за преместване в равен по степен съд. Правото на съдия Пенка Колева Костова да участва в открита по общия ред процедура за преназначаване на магистрати по чл. 194, ал. 1 от ЗСВ за цялата страна не се преклудира и същата има възможност да поднови искането си след приемане на годишния Анализ за натовареността на съдилищата за    2016 г. 
Съобразно гореизложеното и с оглед принципното решение на Съдийската колегия по протокол №29/20.12.2016 г., т. 41, Комисията по атестирането и конкурсите счита, че не са налице предпоставките за откриване на процедура по чл. 194, ал. 1 от ЗСВ от Административен съд – Кърджали в Административен съд – Хасково.

4.4. Внася предложението по т. 4.3 в заседанието на Съдийската колегия, насрочено на 19.07.2017 г., за разглеждане и произнасяне. 

Р-5. ОТНОСНО: Проект на решение по молби за назначаване по реда на чл. 193, ал. 6 от ЗСВ по обявения с решение на ВСС по пр. №35/18.06.2015 г. конкурс за повишаване и преместване в длъжност „съдия“ в Административен съд.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

5.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕКРАТИ ПРОИЗВОДСТВОТО за преместване на Момчил Димитров Таралански – прокурор във Върховна административна прокуратура на длъжност „съдия“ в Административен съд София – град, поради постъпил отказ от назначаване при условията на чл. 193, ал. 6 от ЗСВ. 

5.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА НЕ ПРОВЕДЕ ГЛАСУВАНЕ за преместване на Любомир Луканов Луканов – съдия в Административен съд – Бургас на длъжност „съдия“ в Административен съд София – град, тъй като същият не отговаря на изискването на чл. 191, ал. 1, изр. 1-во, пр. 2-ро от ЗСВ.

5.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 във връзка с чл. 193, ал. 6 от ЗСВ, ДА ПОВИШИ Калинка Иванова Илиева - Пандохова - съдия в Софийски районен съд, на длъжност „съдия" в Административен съд София - град, с ранг „съдия в АС", с основно месечно трудово възнаграждение, съгласно Таблица 1 на ВСС, считано от датата на встъпване в длъжност.

5.4. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 във връзка с чл. 193, ал. 6 от ЗСВ, ДА ПОВИШИ Марина Христова Николова – прокурор в Районна прокуратура - Бургас, на длъжност „съдия" в Административен съд София - град, с ранг „съдия в АС", с основно месечно трудово възнаграждение, съгласно Таблица 1 на ВСС, считано от датата на встъпване в длъжност.

5.5. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСТАВИ БЕЗ УВАЖЕНИЕ молбата на Деница Николаева Урумова - съдия в Софийски районен съд, за назначаване на основание чл. 193, ал. 6 от ЗСВ в Административен съд София - град, тъй като същата не отговаря на изискването на чл. 191, ал. 1, изр. 1-во, пр. 2-ро от ЗСВ.

5.6. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 във връзка с чл. 193, ал. 6 от ЗСВ, ДА ПОВИШИ Атанас Николов Николов – съдия в Софийски районен съд, на длъжност „съдия" в Административен съд София - град, с ранг „съдия в ОС", с основно месечно трудово възнаграждение, съгласно Таблица 1 на ВСС, считано от датата на встъпване в длъжност.

5.7. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСТАВИ БЕЗ УВАЖЕНИЕ молбата на Даниела Петрова Попова - съдия в Софийски районен съд, за назначаване на основание чл. 193, ал. 6 от ЗСВ в Административен съд София - град, поради липса на освободена длъжност.

Мотиви: Обявеният с решение на Висшия съдебен съвет по протокол №35/18.06.2015 г. конкурс за повишаване и преместване в длъжност „съдия" в Административен съд приключи съответно за Административен съд – София - град на 03.11.2016 г., когато встъпи последният кандидат по конкурса (справка §1 от ДР на Наредба №1), т. е. деветмесечният срок за приложение на разпоредбата на чл. 193, ал. 6 от ЗСВ за този орган на съдебната власт изтича съгласно §2 от ДР от Наредба №1 на 03.08.2017 г. 
Към настоящия момент по щатното разписание на Административен съд София – град са налице 3 свободни длъжности „съдия“ – 1 една освободена след назначаването на съдия Евгени Борисов за заместник-министър на правосъдието, (освободен с решение на Съдийската колегия по пр. №20/16.05.2017 г., т. 14), считано от 12.05.2017 г., и две освободени длъжности след назначаването на съдия Ива Кечева (встъпила на 20.06.2017 г.) и съдия Добромир Андреев (встъпил на 04.07.2017 г.) за заместници на административния ръководител – заместник-председатели на съда.
Следващият кандидат по реда на класирането – Момчил Димитров Таралански, встъпил във Върховна административна прокуратура след повишаването  му по реда на чл. 193, ал. 6 от ЗСВ, оттегли изрично и писмено молбата си за преместване в Административен съд – София - град. Кандидатът след него Любомир Луканов Луканов не подлежи на преместване по реда на чл. 193, ал. 6 от ЗСВ, тъй като видно от класирането, изготвено от конкурсната комисия, същият не притежава изискуемия съгласно чл. 191, ал. 1 от ЗСВ стаж (не отговаря на изискването за уседналост) на заеманата към датата на обявяване на конкурса в Държавен вестник длъжност, а именно той има прослужено време на длъжността „съдия“ в Административен съд – Бургас, възлизащ на  1 г., 2 м. и 12 дни. В 

допълнение същият не е подал молба за преместване по реда на чл. 193, ал. 6 от ЗСВ в Административен съд – София - град. 
Комисията констатира, че следващият кандидат по поредността Калинка Иванова Илиева - Пандохова отговаря на изискванията за заемане на длъжността „съдия“ в АССГ: видно от класирането, изготвено от конкурсната комисия, същата е  прослужила повече от 3 години на заеманата длъжност като има към датата на обнародване на решението за обявяване на конкурса в Държавен вестник магистратски стаж на районно ниво, възлизащ на 12 г., 3 м. и 16 д., получила е крайна оценка в конкурсната процедура над 5,00. Налице е изготвено и прието от Комисията по професионална етика становище, в което обобщеният извод е, че същата не спазва в пълнота изискванията, регламентирани в Кодекса за етично поведение на българските магистрати и не притежава в цялост необходимите нравствени качества за заемане на длъжността „съдия“ в Административен съд – София – град, тъй като с решение на Съдийската колегия на ВСС й е наложено дисциплинарно наказание „забележка“. Решението не е влязло в сила. КАК намира, че не са налице основания за оставяне без уважение на молбата на съдия Илиева за назначаване по реда на чл. 193, ал. 6 от ЗСВ в АССГ. В този смисъл е и решение № 14463/05.11.2013 г. по адм.д. № 12314/2013 г. по описа на Върховния административен съд.
По отношение на следващия кандидат по реда на класирането Марина Христова Николова – прокурор в Районна прокуратура – Бургас, за която Съдийската колегия с решение по пр. №19/09.05.2017 г. остави без уважение молбата по реда на чл. 193, ал. 6 от ЗСВ поради липса на освободена длъжност, са налице предпоставките за назначаване в Административен съд – София - град, а именно: тя отговаря на всички изисквания за заемане на длъжността: видно от класирането, изготвено от конкурсната комисия, същата е прослужила повече от 3 години на заеманата длъжност (към датата на обнародване на решението за обявяване на конкурса в Държавен вестник) като има магистратски стаж на районно ниво, възлизащ на 8 г,. 2 м., 29 д., получила е крайна оценка в конкурсната процедура над 5,00 и има изготвено и прието от Комисията по професионална етика положително становище за притежаваните от нея нравствени качества. 
Следващият кандидат - съдия Деница Николаева Урумова не отговаря на изискванията, разписани в разпоредбата на чл. 191, ал. 1 от ЗСВ за уседналост, а именно същата не е прослужила повече от 3 години на заеманата длъжност (към датата на обнародване на решението за обявяване на конкурса в Държавен вестник), като има магистратски стаж на районно ниво 2 г., 6 м., 16 д. Поради това Комисията по атестирането и конкурсите към Съдийската колегия на Висшия съдебен съвет, счита че липсва основание поредната молба на съдия Урумова да бъде уважена.
За следващите кандидати по поредността на класирането, подали молби за назначаване по реда на чл. 193, ал. 6 от ЗСВ, Атанас Николов Николов  и Даниела Петрова Попова – съдии в Софийски районен съд са налице предпоставките за назначаване в Административен съд – София - град, тъй като те отговарят на всички изисквания за заемане на длъжността: видно от класирането, изготвено от конкурсната комисия, същите са  прослужили повече от 3 години на заеманата длъжност (към датата на обнародване на решението за обявяване на конкурса в Държавен вестник) като съдия Николов има магистратски стаж на районно ниво - 6 г., 7 м. и 9 д., а съдия Попова – 6 г., 5 м. и 9 д., получили са крайна оценка в конкурсната процедура над 5.00 и имат изготвени и приети от Комисията по професионална етика положителни становища за притежаваните от тях нравствени качества.

5.8. ПРЕДЛАГА НА СЪДИЙСКАТА КОЛЕГИЯ НА ВСС да възложи на повишените магистрати да довършат започнатите с тяхно участие наказателни дела, на които е даден ход на съдебното следствие, както и да изготвят съдебните актове по обявените за решаване дела.

5.9. Внася предложенията в заседанието на Съдийската колегия на ВСС, насрочено на 19.07.2017 г. за разглеждане и произнасяне.

ПРЕДЛОЖЕНИЯ ЗА ПОВИШАВАНЕ НА МЯСТО В РАНГ

С-1. ОТНОСНО: Предложение от административния ръководител – председател на Районен съд - Самоков за повишаване на Ваня Николаева Иванова - съдия в Районен съд - Самоков, с ранг „съдия в ОС”, на място в по-горен ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

1.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Ваня Николаева Иванова - съдия в Районен съд - Самоков, с ранг „съдия в ОС”, на място в по-горен ранг „съдия в АС”, с месечно трудово възнаграждение, съгласно Таблица 1 на ВСС, считано от датата на вземане на решението. 

1.2. ВНАСЯ предложението в заседанието на Съдийската колегия на ВСС, насрочено на 25.07.2017 г., за разглеждане и произнасяне. 

ПРЕДЛОЖЕНИЯ ЗА ПРЕДВАРИТЕЛНО АТЕСТИРАНЕ

С-2. ОТНОСНО: Предложение от административния ръководител - председател на Апелативен съд - София за предварително атестиране на Яна Атанасова Вълдобрева - съдия в Апелативен съд - София, с ранг „съдия в АС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

2.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране, на основание чл. 196, т. 1 ЗСВ, на Яна Атанасова Вълдобрева - съдия в Апелативен съд - София, с ранг „съдия в АС“. 

2.2. На основание чл. 56 от Наредбата възлага на г-жа Ценка Георгиева - докладчик, г-жа Бонка Дечева и г-жа Любка Богданова - членове на атестационния състав, да извършат проверка на дейността на Яна Атанасова Вълдобрева - съдия в Апелативен съд - София, с ранг „съдия в АС“. 

2.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

2.4. Да се изискат от административния ръководител на Апелативен съд - София необходимите документи за провеждане на атестиране, съгласно чл. 58, ал. 1 от Наредбата.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-3. ОТНОСНО: Предложение от административния ръководител - председател на Софийски градски съд за периодично атестиране на Велина Светлозарова Пейчинова - Ташева - съдия в Софийски градски съд, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

3.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 ЗСВ, на Велина Светлозарова Пейчинова - Ташева - съдия в Софийски градски съд, с ранг „съдия във ВКС и ВАС“. 

3.2. На основание чл. 56 от Наредбата възлага на г-жа Стела Дандарова - докладчик, г-жа Деспина Георгиева и г-жа Каролина Неделчева - членове на атестационния състав, да извършат проверка на дейността на Велина Светлозарова Пейчинова - Ташева - съдия в Софийски градски съд, с ранг „съдия във ВКС и ВАС“. 

3.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

3.4. Да се изискат от административния ръководител на Софийски градски съд – необходимите документи за провеждане на атестиране, съгласно чл. 58, ал. 1 от Наредбата.

С-4. ОТНОСНО: Предложение от административния ръководител - председател на Софийски градски съд за периодично атестиране на Златка Николова Чолева - съдия в Софийски градски съд, с ранг „съдия в АС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

4.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 ЗСВ, на Златка Николова Чолева - съдия в Софийски градски съд, с ранг „съдия в АС“. 

4.2. На основание чл. 56 от Наредбата възлага на г-жа Деспина Георгиева - докладчик, г-жа Стела Дандарова и г-жа Ценка Георгиева - членове на атестационния състав, да извършат проверка на дейността на Златка Николова Чолева - съдия в Софийски градски съд, с ранг „съдия в АС“. 

4.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

4.4. Да се изискат от административния ръководител на Софийски градски съд – необходимите документи за провеждане на атестиране, съгласно чл. 58, ал. 1 от Наредбата.

С-5. ОТНОСНО: Предложение от административния ръководител - председател на Софийски градски съд за периодично атестиране на Петър Василев Сантиров - съдия в Софийски градски съд, с ранг „съдия в АС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

4.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 ЗСВ, на Петър Василев Сантиров - съдия в Софийски градски съд, с ранг „съдия в АС“. 

4.2. На основание чл. 56 от Наредбата възлага на г-жа Бонка Янкова - докладчик, г-жа Цветинка Пашкунова и г-жа Весислава Иванова - членове на атестационния състав, да извършат проверка на дейността на Петър Василев Сантиров - съдия в Софийски градски съд, с ранг „съдия в АС“. 

4.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

4.4. Да се изискат от административния ръководител на Софийски градски съд – необходимите документи за провеждане на атестиране, съгласно чл. 58, ал. 1 от Наредбата.

ПОЛУЧЕНА ЧАСТ ХІІ НА ЕФ

С-6. ОТНОСНО: Предложение от административния ръководител - председател на Районен съд - Гоце Делчев за периодично атестиране на Костадин Димитров Попов -  съдия в Районен съд - Гоце Делчев, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

6.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 2 от ЗСВ, (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) да проведе периодично атестиране на Костадин Димитров Попов -  съдия в Районен съд - Гоце Делчев, с ранг „съдия в ОС”.  

6.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „МНОГО ДОБРА" на Костадин Димитров Попов -  съдия в Районен съд - Гоце Делчев, с ранг „съдия в ОС”. 

6.3. ВНАСЯ предложението в заседанието на Съдийската колегия на ВСС, насрочено на 25.07.2017 г., за разглеждане и произнасяне.

С-7. ОТНОСНО: Предложение от Елена Иванова Стоилова - съдия в Районен съд - Провадия за придобиване статут на несменяемост. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

7. Изпраща преписката на Комисията по атестирането и конкурсите към Прокурорската колегия, по компетентност. 

С-8. ОТНОСНО: Предложение от административния ръководител - председател на Районен съд - Перник за придобиване статут на несменяемост на Илина Велизарова Златарева - Митева – съдия в Районен съд – Перник.             

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

8.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 209, ал. 4 от ЗСВ, във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.), ДА ПРИЕМЕ комплексна оценка “МНОГО ДОБРА” на  Илина Велизарова Златарева - Митева – съдия в Районен съд – Перник.  

8.2. ПРЕДЛАГА НА СЪДИЙСКАТА КОЛЕГИЯ НА ВСС Илина Велизарова Златарева - Митева – съдия в Районен съд – Перник, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

8.3. ВНАСЯ предложението в заседание на Прокурорската колегия на ВСС, насрочено за 25.07.2017 г., за разглеждане и произнасяне.

ПОЛУЧЕНА ЧАСТ Х НА ЕФ ПО НОВИЯ РЕД

С-9. ОТНОСНО: Предложение от административния ръководител - председател на Окръжен съд - Перник за предварително атестиране на Яна Марио Филипова - съдия в Районен съд - Перник (към момента на предложението младши съдия в Окръжен съд - Перник). 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

9.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 1 от ЗСВ, да проведе предварително атестиране на Яна Марио Филипова - съдия в Районен съд - Перник.  

9.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 197, ал. 6 във връзка с чл. 204а, ал. 3, т. 3 от ЗСВ, комплексна оценка от атестирането „МНОГО ДОБРА" на Яна Марио Филипова - съдия в Районен съд - Перник. 

9.3. ВНАСЯ предложението в заседанието на Съдийската колегия на ВСС, насрочено на 25.07.2017 г., за разглеждане и произнасяне.

С-10. ОТНОСНО: Предложение от административния ръководител - председател на Окръжен съд - Благоевград за предварително атестиране на Гергана Мирчова Симеонова - младши съдия в Окръжен съд - Благоевград. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

10.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 1 от ЗСВ, да проведе предварително атестиране на Гергана Мирчова Симеонова - младши съдия в Окръжен съд - Благоевград.  

10.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 197, ал. 6 във връзка с чл. 204а, ал. 3, т. 3 от ЗСВ, комплексна оценка от атестирането „МНОГО ДОБРА" на Гергана Мирчова Симеонова - младши съдия в Окръжен съд - Благоевград. 

10.3. ВНАСЯ предложението в заседанието на Съдийската колегия на ВСС, насрочено на 25.07.2017 г., за разглеждане и произнасяне.

ДОПЪЛНИТЕЛНИ ТОЧКИ
Р-6. ОТНОСНО: Проекти  на становища на КАК-СК, по чл. 169, ал. 1 от ЗСВ във връзка с чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжност „административен ръководител - председател“ на Софийски районен съд, във връзка с открита процедура за избор, който ще се проведе на 25.07.2017 г. 
1. Проект на становище на КАК-СК за притежаваните професионални качества на Петър Савов Савчев - съдия в Софийски районен съд;
2. Проект на становище на КАК-СК за притежаваните професионални качества на Александър Велинов Ангелов - съдия в Софийски районен съд. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

6.1. ПРИЕМА становището за притежаваните професионални качества на Петър Савов Савчев - съдия в Софийски районен съд.  

6.2. ИЗПРАЩА, на основание чл. 12, ал. 2 от Правилата за избор на административни ръководители в органите на съдебната власт, становището по т. 6.1. на Петър Савов Савчев - съдия в Софийски районен съд, за запознаване. 

6.3. ПРЕДОСТАВЯ становището по т. 6.1. на Съдийската колегия на Висшия съдебен съвет на основание чл. 12, ал. 1 от Правилата за избор на административни ръководители в органите на съдебната власт, ведно с цялата документация във връзка с избора на административен ръководител – председател на Софийски районен съд. 

6.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 25.07.2017 г. 

6.5. ПРИЕМА становището за притежаваните професионални качества на Александър Велинов Ангелов - съдия в Софийски районен съд.  

6.6. ИЗПРАЩА, на основание чл. 12, ал. 2 от Правилата за избор на административни ръководители в органите на съдебната власт, становището по т. 6.1. на Александър Велинов Ангелов - съдия в Софийски районен съд, за запознаване. 

6.7. ПРЕДОСТАВЯ становището по т. 6.1. на Съдийската колегия на Висшия съдебен съвет на основание чл. 12, ал. 1 от Правилата за избор на административни ръководители в органите на съдебната власт, ведно с цялата документация във връзка с избора на административен ръководител – председател на Софийски районен съд. 

6.8. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 25.07.2017 г. 
Р-7. ОТНОСНО: Обсъждане на командированите съдии в органите на съдебната власт. 
КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 
7.1. Отлага разглеждането на т. Р-7 от настоящия дневен ред за следващо заседание на Комисията по атестирането и конкурсите към Съдийската колегия на ВСС. 
7.2. Да се изискат от Комисия „Съдебна карта, натовареност и съдебна статистика“ актуалните доклади относно командированите съдии в органите на съдебната власт. 
Р-8. ОТНОСНО: Постъпили становища във връзка със съкращаване на щатната численост на районните съдилища с оглед разкриване на 2 (две) длъжности „съдия“ в Апелативен съд – София. 
КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 
8. Приема за сведение постъпилите становища във връзка със съкращаване на щатната численост на районните съдилища с оглед разкриване на 2 (две) длъжности „съдия“ в Апелативен съд – София. 

С-11. ОТНОСНО: Предложение от административния ръководител - председател на Административен съд гр. Пловдив за периодично атестиране на Недялко Георгиев Бекиров – съдия в Административен съд гр. Пловдив, с ранг „съдия в АС”, на основание чл. 196, т. 2 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

1.1. Налице са условията по чл. 196, т. 2 от ЗСВ (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) за провеждане на периодично атестиране на Недялко Георгиев Бекиров – съдия в Административен съд гр. Пловдив, с ранг „съдия в АС”.

1.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 95 (деветдесет и пет) точки на Недялко Георгиев Бекиров – съдия в Административен съд гр. Пловдив, с ранг „съдия в АС”.

1.3. ИЗПРАЩА, на основание чл. 205, ал. 1 от ЗСВ, на Недялко Георгиев Бекиров – съдия в Административен съд гр. Пловдив, с ранг „съдия в АС”, резултатите от атестирането за запознаване.

ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
ЮЛИЯ КОВАЧЕВА (п)